Battenberg
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Battenberg er opprinnelig navnet på en tysk grevefamilie, som på 1200-tallet eide slottet Kellerburg ved landsbyen nordvest for Marburg i Hessen. Familien døde ut ca. 1314.
Navnet ble fornyet i 1851, da prins Alexander av Hessen (1823–1888) inngikk morganatisk ekteskap med den polske grevinne Julia Theresa von Haucke (1825–1895), som fikk tittelen grevinne av Battenberg, fra 1858 prinsesse av Battenberg.Ekteparets sønner ble prinser av Battenberg. To av dem ble inngiftet i det britiske kongehuset, og under første verdenskrig valgte disse slektsgrenene å endre familienavnet til Mountbatten. Les mer i Store norske leksikon Louis (Ludwig) Alexander av Battenberg Alexander av Battenberg Henry (Heinrich) av Battenberg Mountbatten